**PROJEKTNI ZADATAK – PRVI DEO**

Cilj projektnog zadatka je kreirati veb sajt za implementaciju Internet prodavnice. Na ovom sajtu proizvodi će biti sortirani po kategorijama, i administrator unosi podatke o proizvodima. Korisnik može da ubacuje proizvode u elektronska kolica, a da bi ove proizvode kupio, mora da se uloguje. Korisnik može da ubaci svoj kontakt na sajt, da ne bi uvek ponovo morao da ukucava adresu. U okviru prvog dela projektnog zadatka neophodno je kreirati dizajn sajta upotrebom XHTML-a i CSS-a. Isti CSS stil treba da bude apliciran na sve stranice tako da naslovi, tekst, slike i drugi elementi budu istog stila. Isti element treba na ima isti stil na različitim stranicama.

**Struktura sajta po stranicama:**

* **Naslovna –** ova strana treba da sadrži osnovne informacije o stranici.
* **Proizvodi –** ima više strana koja sadrže listu proizvoda različitih kategorija. Svaki proizvod u listi ima naslov, sliku, kratak opis, i dugme Detalji. Naslov ove strane je kategorija, ili potkategorija proizvodа: Odeća (Ženska, Muška, Dečija), Knjige (Fikcija, Biografije, Politika, Istorija), Elektronika (Mobilni telefoni, Laptopovi, Računari).
* **Proizvod** – svakom proizvodu odgovara jedna strana sa detaljima, na kojoj je duži opis ovog proizvoda i dugme Sačuvaj, ili Odustani. Naslov ove stranice je zapravo ime proizvoda.
* **Unesi proizvod** – ova stranica sadrži formular koji administrator koristi da bi uneo podatke o proizvodu: naziv, cenu, kratak opis, dug opis, i kategoriju odnosno potkategoriju.
* **Registracija** – na ovoj strani korisnik bira korisničko ime, šifru, i upisuje kontakt (adresu, mobilni i e-mail adresu) da bi postao registrovan.
* **Uloguj se –** na ovoj strani korisnik i administrator treba da se uloguju. Strana treba da sadrži link na stranu Registracija, ako korisnik nije registrovan.
* **Kupovina** – na ovoj strani administrator može da vidi sve kupovine koje treba da isporuči.
* **Kolica –** ova strana sadrži sve proizvode koje je korisnik sačuvao, i završava se dugmićima Kupi i Odustani. Kada korisnik koji nije ulogovan klikne na dugme Kupi, otvara se stranica Uloguj se, i korisnik ubacuje svoje korisničko ime i šifru. Kada ulogovan korisnik klikne na dugme Kupi, proizvod se selektuje za slanje na adresu korisnika.
* **Kontakt –** stranica sa adresom, telefonom i formularom kojim se može kontaktirati vlasnik sajta.

U prvom delu projekta se formira dizajn sajta koji će biti nadograđen u naredna dva dela projekta. Na svakoj stranici se nalazi glavni meni sa sledećim dugmićima: Naslovna, Odeća (Ženska, Muška, Dečija), Knjige (Fikcija, Biografije, Politika, Istorija), Elektronika (Mobilni telefoni, Laptopovi, Računari), Uloguj se, Kontakt. Glavni meni se menja kada se korisnik ili administrator uloguje, ali to će biti predmet kasnijih delova projekta. U prvom delu projekta treba da budu formirane sledeće stranice: Naslovna, Odeća, Odeća-Ženska, Odeća-Muška, Uloguj se, Kontakt, Unesi proizvod, i stranica jednog proizvoda.

Naslovna strana treba da izgleda kao na slici 1. Polja A, B i D imaju fiksnu širinu, a polje A i fiksnu visinu. Polje A sadrži zaglavlje (sliku i naslov), polja B i C proizvode koji se preporučuju, a kolona D sadrži najpopularnije proizvode. Glavni meni se nalazi u polju A ili B. Kod ostalih stranica polja B i C su spojena u jedno polje.

|  |
| --- |
| A |
| B | D |
| C |

Sl. 1 Naslovna stranica